**projektas**

**reg. Nr. T-206**

**2.10. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pritarimo papildomų lėšų skyrimui**

2021 m. spalio d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, atsižvelgdama į viešosios įstaigos „SSK“ 2020 m. gruodžio 22 d. paraišką finansavimui gauti iš savivaldybės biudžeto lėšų ir viešosios įstaigos Pasvalio pirminės asmens sveikatos priežiūros centro 2021 m. spalio 14 d. prašymą Nr. R3-467„Dėl COVID-19 pandemijos sukeltų pasekmių sąnaudų kompensavimo“, Pasvalio rajono savivaldybės taryba nusprendžia:

 1. Pritarti/nepritarti papildomų lėšų skyrimui iš Savivaldybės biudžeto Pasvalio rajono savivaldybės administracijai Sveikatos apsaugos politikos įgyvendinimo ir sporto programai:

 1.1. 100 000,00 Eur priemonei 09.02.01.02.06. „Nevyriausybinių kūno kultūros ir sporto organizacijų, viešųjų įstaigų profesionalaus sporto projektams finansuoti“;

 1.2. 20 000,00 Eur priemonei 09.02.01.01.06. „Gyventojų sveikatos stiprinimas bei ligų prevencijos vykdymas“.

 2. Įpareigoti Pasvalio rajono savivaldybės administracijos direktorių iki 2021 m. lapkričio 30 d. pateikti Pasvalio rajono savivaldybės tarybai tvirtinti sprendimo projektą dėl Pasvalio rajono savivaldybės 2021 metų biudžeto pakeitimo.

 Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Finansų skyriaus vedėja

Dalė Petrėnienė2021-10-14,

tel. Nr.+370 686 17726

Pasvalio rajono savivaldybės tarybai

**AIŠKINAMASIS RAŠTAS**

 **Dėl pritarimo papildomų lėšų skyrimui**

**2021-10-14**

Pasvalys

 **1. Problemos esmė**. Viešoji įstaiga „SSK“ (vyrų krepšinio komanda „Pieno žvaigždės“) 2020 m. gruodžio 22 d. Pasvalio rajono savivaldybės administracijai pateikė paraišką finansavimui gauti iš Savivaldybės biudžeto lėšų. Paraiškoje nurodyta prašoma suma 168 000,00 Eur projektui „Lietuvos krepšinio lygos pirmenybės ir karaliaus Mindaugo taurė“ įgyvendinti. Pasvalio rajono savivaldybės tarybos 2021 m. kovo 31 d. sprendimu Nr. T1-60 „Dėl lėšų skyrimo iš Pasvalio rajono savivaldybės biudžeto sveikatos apsaugos politikos įgyvendinimo ir sporto programos pagal priemonę „Nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti“ viešajai įstaigai „SSK“ skirta 40 000 Eur. Vadovaujantis Pasvalio rajono nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti tvarkos aprašu, patvirtintu Pasvalio rajono savivaldybės tarybos 2017 m. gruodžio 20 d. sprendimu Nr. T1-286 ,,Dėl Pasvalio rajono nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti tvarkos aprašo patvirtinimo“ (su visais aktualiais pakeitimais), siūlymą (įformintą posėdžio protokolu) Savivaldybės tarybai pateiks Visuomeninė sporto taryba.

 Viešoji įstaiga Pasvalio pirminės asmens sveikatos priežiūros centras 2021m spalio 14 d. pateikė prašymą „Dėl COVID-19 pandemijos sukeltų pasekmių sąnaudų kompensavimo“. Prašoma suma 113 751,57 Eur, iš jų 30 337,00 planuojamos patirti išlaidos. Kadangi didelę minėtų išlaidų dalį kompensuoja Lietuvos Respublikos sveikatos ministerija, Pasvalio rajono savivaldybės administracija siūlo skirti 20000,00 Eur.

**2. Kokios siūlomos naujos teisinio reguliavimo nuostatos ir kokių rezultatų laukiama**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimo finansavimo šaltinis – Gyventojų pajamų mokestis (gautas iš VMI)*.*

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

*Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai -**

**7. Sprendimo projekto rengimo metu gauti specialistų vertinimai ir išvados –** negauta.

Finansų skyriaus vedėja Dalė Petrėnienė